เวลาก้มหัวลงต่ำ ๆ มักจะมีกาการวูบคล้ายจะหน้ามืด เวลาเงยแหงนหน้ามองสูงก็เป็นคนรับ
สวัสดีค่ะ อาการวูบคล้ายจะหน้ามืด วิงเวียน เมื่อก้มหัวลงต่ำ หรือเงยหน้า เรียกว่ามีอาการหน้ามืดหรือเป็นลมเมื่อเปลี่ยนท่า (orthostatic hypotension) คืออาการจะเกิดขึ้นเมื่อมีการขยับศีรษะเร็วๆ หรือเปลี่ยนท่าทาง เช่น จากท่านอนเป็นนั่ง หรือท่านั่งเป็นยืน ซึ่งเป็นผลจากการที่เลือดส่งไปเลี้ยงสมองไม่ทันเมื่อมีการขยับร่างกาย มักพบในผู้สูงอายุหรือผู้ที่มีโรคประจำตัว เช่น ความดันโลหิตสูง โรคหลอดเลือดในสมอง โรคลมชัก โรคหัวใจ เช่น หัวใจเต้นผิดจังหวะ โรคหลอดเลือดหัวใจอุดตัน เป็นต้นนอกจากนี้อาจเกิดจากการทานยาบางชนิดอยู่ ร่างกายขาดน้ำ เช่น ดื่มน้ำน้อย เสียเหงื่อมาก มีท้องเสีย อาเจียน หรือมีภาวะโลหิตจาง หรือร่างกายกำลังไม่สบาย เช่น เป็นไข้หวัด ภูมิแพ้กำเริบ หรืออาจเกิดจากความเครียด วิตกกังวล นอนหลับพักผ่อนไม่เพียงพอก็ได้ในเบื้องต้น แนะนำให้ดื่มน้ำเปล่าเมากๆ อย่างน้อย 2-3 ลิตรต่อวัน นอนพักผ่อนให้เพียงพอ ลดความเครียด ขยับเคลื่อนไหวศีรษะช้าๆ ไม่ก้มหรือเงยเร็วๆ หมั่นออกกำลังกายสม่ำเสมอ เพื่อให้เลือดสูบฉีดไปเลี้ยงได้ดี เป็นต้น แต่หากอาการหน้ามืดเกิดบ่อยๆ แม้จะไม่ได้มีการก้มหรือเงยหน้า ก็ควรไปพบแพทย์เพื่อตรวจหาสาเหตุค่ะ